CELEX: 62007CA0318
Language: et
Date: 2009-01-22 00:00:00
Title: Kohtuasi C-318/07: Euroopa Kohtu (suurkoda) 27. jaanuari 2009 . aasta otsus (Bundesfinanzhof'i (Saksamaa) eelotsusetaotlus) — Hein Persche versus Finanzamt Lüdenscheid (Kapitali vaba liikumine — Tulumaks — Üldistes huvides tegutsevateks tunnistatud organsatsioonidele tehtud annetuste mahaarvamine — Mahaarvamise piiramine liikmesriigi organisatsioonidele tehtud annetustega — Mitterahalised annetused — Direktiiv 77/799/EMÜ — Liikmesriikide pädevate asutuste vastastikune abi otsese maksustamise valdkonnas)

21.3.2009   
            
            
               ET
            
            
               Euroopa Liidu Teataja
            
            
               C 69/8
            
         Euroopa Kohtu (suurkoda) 27. jaanuari 2009. aasta otsus (Bundesfinanzhof'i (Saksamaa) eelotsusetaotlus) — Hein Persche versus Finanzamt Lüdenscheid
   (Kohtuasi C-318/07) (1)
   
   (Kapitali vaba liikumine - Tulumaks - Üldistes huvides tegutsevateks tunnistatud organsatsioonidele tehtud annetuste mahaarvamine - Mahaarvamise piiramine liikmesriigi organisatsioonidele tehtud annetustega - Mitterahalised annetused - Direktiiv 77/799/EMÜ - Liikmesriikide pädevate asutuste vastastikune abi otsese maksustamise valdkonnas)
   (2009/C 69/11)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Hein Persche
   
      Kostja: Finanzamt Lüdenscheid
   Kohtuasja ese
   Eelotsusetaotlus — Bundesfinanzhof — EÜ artikli 5 kolmanda lõigu, EÜ artikli 56 ja nõukogu 19. detsembri 1977. aasta direktiivi 77/799/EMÜ liikmesriikide pädevate asutuste vastastikuse abi kohta otsese maksustamise valdkonnas (EÜT L 336, lk 15; ELT eriväljaanne 09/01, lk 63) tõlgendamine –Liikmesriigi õigusnormid, mis annab maksusoodustusi seoses üldistes huvides tegutsevale organisatsioonile tehtud annetustega üksnes juhul, kui annetuse saaja asukoht on selle liikmesriigi territooriumil — EÜ asutamislepingu kapitali vaba liikumise sätete kohaldamine mitterahalisele annetusele, mis ühe liikmesriigi kodanik tegi igapäevaste tarbekaupade kujul üldistes huvides tegutsevatele organisatsioonidele, mille asukoht on teises liikmesriigis
   Resolutiivosa
   
               1.
            
            
               Juhul kui maksumaksja taotleb ühes liikmesriigis teises liikmesriigis asutatud ja üldistes huvides tegutsevaks tunnistatud organisatsioonile tehtud annetuste mahaarvamist, kuuluvad sellised annetused EÜ asutamislepingu kapitali vaba liikumise sätete kohaldamisalasse, isegi kui need annetused on mitterahalised ja tehtud igapäevaste tarbekaupade kujul.
            
         
               2.
            
            
               EÜ artikliga 56 on vastuolus liikmesriigi õigusnormid, mille kohaselt saab üldistes huvides tegutsevaks tunnistatud organisatsioonidele tehtud annetuste puhul maksustamisel maha arvata ainult annetused, mis on tehtud liikmesriigi territooriumil asutatud organisatsioonidele, ilma et maksumaksja saaks kuidagi tõendada, et teises liikmesriigis asutatud organisatsioonile tehtud annetus täidab nimetatud õigusnormidega sellise soodustuse andmisele kehtestatud tingimusi.
            
         
      (1)  ELT C 247, 20.10.2007.